ศ.ญี่ปุ่นพบวิธีรักษาหูหนวกแต่กำเนิด ใช้สเต็มเซลล์แทนที่เซลล์ผิดปกติ
ใน 5-10 ปีข้างหน้า คนที่มีอาการหูหนวกแต่กำเนิดด้วยโรคทางพันธุกรรม อาจได้รับการรักษาด้วยสเต็มเซลล์ที่พัฒนาประสาทหูเทียม โดยแทนที่เซลล์เดิมที่มีความบกพร่อง ตอนนี้อยู่ในขั้นทดลองใส่เข้าในหูผู้ป่วย13 ธ.ค. 2559 เว็บไซต์ข่าวมิลเลอร์ของอังกฤษรายงานความคืบหน้าการรักษาอาการหูหนวก โดยนักวิทยาศาสตร์ชาวญี่ปุ่นได้ทำการศึกษาการสร้างเซลล์ประสาทหูเทียม ที่เชื่อว่า จะสามารถรักษาอาการหูหนวกจากพันธุกรรมได้คาสุซาคุ คามิยะ ศาสตราจารย์ผู้เชี่ยวชาญด้านโรคทางหู นำการวิจัยนี้ตีพิมพ์ในนิตยสารสเต็มเซลล์รีพอร์ตว่า เธอตื่นเต้นมากกับสิ่งที่ได้สร้างขึ้น โดยใน 5-10 ปีนี้ สเต็มเซลล์ที่ผลิตขึ้นจะช่วยแก้ไขความบกพร่องทางพันธุกรรม ด้วยการสร้างเซลล์ประสาทหูเทียมที่สามารถนำไปแทนที่เซลล์เดิมที่มีความบกพร่องของคนหูหนวกโดยกำเนิดที่เกิดจากพันธุกรรมขั้นต่อไปคือการหาวิธีการที่ปลอดภัยในการใส่เข้าไปในหูของผู้ป่วย มีความเป็นได้ที่การรักษานี้จะสามารถนำมาใช้ได้ใน 5-10 ปี เธอกล่าวผลงานชิ้นนี้ดำเนินการในห้องแลปของมหาวิทยาลัยจูเทนโด ในโตเกียว ประเทศญี่ปุ่น และมีเป้าหมายที่จะแก้ไขการกลายพันธุ์ในยีน ชื่อว่า แกป จังค์ชั่น เบต้า 2 ซึ่งเป็นสาเหตุของความพิการทางการได้ยินในเด็ก 1 ใน 1000 คน และในบางภูมิภาคของโลก การกลายพันธุ์ของยีนนี้เป็นต้นเหตุของการสูญเสียการได้ยินตั้งแต่กำเนิด ซึ่งนับเป็นกว่าครึ่งหนึ่งของผู้ที่สูญเสียการได้ยินทั้งหมดสเต็มเซลล์คือ เซลล์ที่สามารถเปลี่ยนเป็นเซลล์ชนิดอื่นที่มีความเฉพาะตัวกว่าได้ จึงทำให้นักวิทยาศาสตร์หลายคนเชื่อว่า สเต็มเซลล์นั้นเป็นทางเลือกที่ดี เพราะจะช่วยฟื้นคืนระบบการทำงานของเซลล์ขนหูและประสาทรับเสียงที่ช่วยด้านการได้ยินของผู้ป่วยปัจจุบันการรักษาภาวะสูญเสียการได้ยินนั้นทำโดยการปลูกถ่ายเครื่องประสาทหูเทียม ที่ช่วยส่งผ่านเสียงเข้าสู่ระบบประสาทรับเสียงของผู้ป่วย อย่างไรก็ดี ยังมีการสูญเสียการได้ยินหลายประเภทที่ยังไม่มีการรักษาก่อนหน้านี้ มีวิจัยเรื่องการใช้สเต็มเซลล์โดย ดร.มาร์เซโล รีโวลตา จากมหาวิทยาลัยเชฟฟิลด์ เกี่ยวกับการพัฒนาเทคโนโลยีสเต็มเซลล์เพื่อฟื้นคืนเซลล์ที่จำเป็นต่อการได้ยิน โดยร่วมมือกับ ดร.ซาร่าห์ บอดดี ซึ่งทำวิจัยเพื่อหาความเป็นไปได้ของการใช้สเต็มเซลล์จากไขกระดูกเพื่อช่วยฟื้นคืนความสามารถในการได้ยิน การวิจัยแสดงให้เห็นว่า สเต็มเซลล์จากไขกระดูกมนุษย์นั้นสามารถเปลี่ยนแปลงเป็นเซลล์เสมือนของหู หลังจากสัมผัสกับสารเคมีที่ผลิตจากเซลล์ประสาทหูของทารกในครรภ์แปลและเรียบเรียงจาก
ใน 5-10 ปีข้างหน้า คนที่มีอาการหูหนวกแต่กำเนิดด้วยโรคทางพันธุกรรม อาจได้รับการรักษาด้วยสเต็มเซลล์ที่พัฒนาประสาทหูเทียม โดยแทนที่เซลล์เดิมที่มีความบกพร่อง ตอนนี้อยู่ในขั้นทดลองใส่เข้าในหูผู้ป่วย 13
คนพิการ,สเต็มเซลล์,หูหนวก,เซลล์ประสาทหูเทียม,แกป จังค์ชั่น เบต้า 2,โรคทางพันธุกรรม